5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Γ. 24160 της 16 Ιουν./13 Ιουλ.  1964  (ΦΕΚ Β΄ 271) Περί διαμορφώσεως συνθηκών κυκλοφορίας εις θέσεις εγκαταστάσεων παρά τας εθνικάς οδούς του βασικού δικτύου, εκτός εγκεκριμένων σχεδίων πόλεων, πάσης φύσεως σταθμών αυτοκινήτων, συνεργείων επισκευών αυτοκινήτων, πρατηρίων υγρών καυσίμων, ξενοδοχείων, Μοτέλ, εστιατορίων, αναψυκτηρίων, αποθηκών, εργοστασίων, χωματοληψίας και λοιπών επιχειρήσεων χρηζουσών καταλλήλου συνδέσεως, μετά της οδού δια την ασφαλή προσπέλασιν αυτοκινήτων. Έχοντες υπ’ όψει τας υπ’ αριθ. 833/23-5-63 και 65/16-1-64 πράξεις του Συμβουλίου Δημοσίων Έργων και ιδόντες τας διατάξεις του άρθρ. 10 του Ν.Δ. 3990/59, επειδή δε κατά την εφαρμογήν των υπ’ αριθ. Γ. 6926/23-2-62 και Γ. 15034/31-3-63 ημετέρων κοινών αποφάσεων επί του εν θέματι αντικειμένου προέκυψεν ανάγκη τροποποιήσεως και συμπληρώσεως των δια των ως άνω αποφάσεων καθοριζομένων, αποφασίζομεν: 1.Από της δημοσιεύσεως της παρούσης παύουσιν ισχύουσαι αι προμνησθείσαι αποφάσεις, αντικαθιστάμεναι δια της παρούσης. ΙΙ.Εις τας θέσεις εγκαταστάσεων παρά τας εθνικάς οδούς του βασικού δικτύου εκτός εγκεκριμένων σχεδίων πόλεων πάσης φύσεως σταθμών αυτοκινήτων, συνεργείων επισκευών αυτοκινήτων, πρατηρίων υγρών καυσίμων, ξενοδοχείων, αναψυκτηρίων, Μοτέλ, εστιατορίων, αποθηκών εργοστασίων, κλπ. επιχειρήσεων χρηζουσών καταλλήλου συνδέσεως μετά της οδού δια την ασφαλή προσπέλασιν αυτοκινήτων, ιδρυομένων κατόπιν αδείας της αρμοδίας Αρχής, εφεξής αναφερομένων υπό τον γενικόν τίτλον «Σταθμός» εφαρμόζονται οι κατωτέρω 7 τύποι διαμορφώσεων συνθηκών κυκλοφορίας και αρχιτεκτονικής διατάξεως τοπίου: 1.Τύπος «Α» Εφαρμόζεται επί εγκεκριμένων και τελεσμένων ήδη συνδέσεων. Η βελτίωσις συνίσταται α)εις ελάττωσιν του βάθους της κεντρικής πρασιάς κατά 3,00μ. ώστε μεταξύ αυτής και του στερεού εγκιβωτισμού της οδού ν’ αφίεται ίσου πλάτους ουδετέρα ζώνη, φέρουσα διαγράμμισιν και αποκαθιστώσα την συνέχειαν των ζωνών επιβραδύνσεως και επιταχύνσεως. Το μήκος ούτω της πρασιάς, ενώ επί του στερεού εγκιβωτισμού ήτο 50μ. κατ’ ελάχιστον, μειούται ήδη κατά τι και β)εις  αύξησιν του πλάτους του διαδρόμου βραδείας κυκλοφορίας από 1,25μ. εις 2,25μ. 2.Τύπος «Β» Εφαρμόζεται επί νέων συνδέσεων, εις οδούς εν ευθυγραμμία διπλής κατευθύνσεως πορείας, μετά μιας λωρίδος κυκλοφορίας εις εκάστην κατεύθυνσιν. Η βελτίωσις συνίσταται α)εις την δημιουργίαν ουδετέρας ζώνης πλάτους 3,00μ. μεταξύ κεντρικής πρασιάς και στερεού εγκιβωτισμού της οδού, εις βάρος του βάθους αυτής, άνευ όμως μειώσεως του ελαχίστου μήκους της πρασιάς όπερ διατηρείται εις τα 50,000μ. και β)εις αύξησιν του πλάτους του διαδρόμου βραδείας κυκλοφορίας ως ανωτέρω. 3.Τύπος «Γ». Εφαρμόζεται εις οδούς εν ευθυγραμμία, διπλής κατευθύνσεως πορείας μετά δύο ή περισσοτέρων λωρίδων κυκλοφορίας εις εκάστην κατεύθυνσιν και παρουσιάζει τας αυτάς ως ο τύπος «Β» βελτιώσεις. (Αντί της σελ. 262,45(α) Σελ. 262,45(β) Τεύχος 388- Σελ. 49 Σταθμοί Αυτοκινήτων 21.Ε.θ.2-5 4.Τύπος «Δ». Εφαρμόζεται εις περίπτωσιν κατασκευής, δύο σταθμών εις το αυτό περίπου σημείον, ένθεν και ένθεν της οδού. Η ελαχίστη απόστασις των αξόνων των σταθμών ορίζεται εις 15,00μ. Δι’ απόστασιν αξόνων μεγαλυτέρων των 340μ. ο τύπος ούτος δεν έχει εφαρμογήν και εφαρμόζεται κατά περίπτωσιν ο αντίστοιχος τύπος απλής συνδέσεως ως ανωτέρω. Η βελτίωσις συνίσταται εις την κατασκευήν προσθέτων διαπλατύνσεων της οδού (ζωνών ασφαλείας) πλάτους 3,00μ. εφ’ όλου του μήκους των συνδέσεων και επί των δύο πλευρών της οδού και εις αύξησιν του πλάτους του διαδρόμου βραδείας κυκλοφορίας ως ανωτέρω. Εν περιπτώσει κατασκευής νέου σταθμού έναντι υπάρχοντος εντός των ως άνω ορίων αποστάσεως αξόνων η διάταξις του τύπου τούτου εφαρμόζεται και εις την υπάρχουσαν εγκατάστασιν, μερίμνη και δαπάνη του δευτέρου εγκαθιστώντος, του πρώτου εγκαταστήσαντος υποχρεουμένου να δεχθή την προσαρμογήν της εγκαταστάσεώς του. 5.Τύπος «Ε». Εφαρμόζεται εις σταθμούς επί καμπύλων τμημάτων οδών διπλής κατευθύνσεως πορείας μετά μιας λωρίδος κυκλοφορίας ανά κατεύθυνσιν. Η βελτίωσις συνίσταται εις την δημιουργίαν ζώνης ασφαλείας πλάτους 3,00μ. εφ’ όλου του μήκους της συνδέσεως και εις αύξησιν του πλάτους του διαδρόμου βραδείας κυκλοφορίας, ως ανωτέρω. 6.Τύπος «ΣΤ». Εφαρμόζεται εις σταθμούς επί καμπύλων τμημάτων οδών, διπλής κατευθύνσεως πορείας, μετά δύο λωρίδων κυκλοφορίας ανά κατεύθυνσιν. Παρουσιάζει τας αυτάς ως ο τύπος «Ε» βελτιώσεις. 7.Τύπος «Ζ». Διαλαμβάνει κατά πλάτος τομάς της οδού εις την θέσιν της συνδέσεως του σταθμού. Το δάπεδον του σταθμού κατασκευάζεται με κλίσιν προς τα έσω ή προς τα πλάγια, ούτως ώστε τα επιφανειακά ύδατα να μη κατακλύζουσι την οδόν, ή η αποχέτευσις γίνεται δι’ υπογείων οχετών μέσω φρεατίων. Αι ζώναι ασφαλείας, επιταχύνσεως, επιβραδύνσεως και οι διάδρομοι βραδείας κυκλοφορίας, κατασκευάζονται με την κατά πλάτος κλίσιν του καταστρώματος της οδού, τα δε ερείσματα με κλίσιν 3%. Σελ. 262,46(β) Τεύχος 388–Σελ. 50 Αι τάφροι της οδού εις τας θέσεις των συνδέσεων συνεχίζονται δι’ υπογείων οχετών μετά στομίων επιθεωρήσεως, τα δε υπάρχοντα τεχνικά (οχετοί, γεφυρίδια) επεκτείνονται πέραν της καταλαμβανομένης ζώνης, δαπάναις του ιδιοκτήτου του σταθμού. ΙΙΙ.Αι οδοί εφ’ ων εφαρμόζονται οι τύποι ούτοι είναι αι κάτωθι: α)Πειραιώς – Αθηνών – Λαμίας – Βόλου – Λαρίσης – Αιγινείου – Θεσσαλονίκης. β)Αθηνών – Κορίνθου – Πατρών. γ)Πατρών – Ρίου – Αντιρρίου – Αγρινίου – Ιωαννίνων – Ηγουμενίτσης. δ)Κορίνθου – Τριπόλεως – Καλαμών. ε)Θες/νίκης – Καβάλας – Αλεξ/λεως – Συνόρων και Τελωνείου Έβρου. ς)Πύργου- Κυπαρισσίας – Καλαμών. ζ)Θες/νίκης – Πολυκάστρου – Ευζώνων. 21.Ε.θ.5 Σταθμοί Αυτοκινήτων IV.ΓΕΝΙΚΟΙ ΟΡΟΙ 1.Έκαστος σταθμός εξυπηρετεί τα οχήματα τα κινούμενα επί της κατευθύνσεως της προκειμένης προς τον σταθμόν απαγορευομένης της εξυπηρετήσεως οχημάτων αντιθέτως κινουμένων. 2.Τα αρχιτεκτονικά σχέδια των σταθμών ως και τα σχέδια συνδέσεως αυτών, εγκρίνονται υπό των Περιφερειακών Δ/νσεων. 3.Προκειμένου περί εργοστασίων, αποθηκών, χώρων χωματοληψίας και λοιπών επιχειρήσεων μη εχουσών σχέσιν με την οδόν και την κυκλοφορίαν, ισχύουσιν οι κατωτέρω ειδικοί όροι: α)Η εγκατάστασις να μη είναι εστερημένη ποιάς τινος σπουδαιότητος κρινομένης υπό της παρ. 5 του άρθρ. 10 του Ν.Δ. 3990/59. β)Να μη παραβλάπτεται η αισθητική του τοπίου κατά την κρίσιν της ιδίας επιτροπής. γ)Να μη αντίκειται εις άλλους κανονισμούς και διατάξεις. δ)Εφ’ όσον εις την θέσιν της εγκαταστάσεως προβλέπεται η δημιουργία παραπλεύρου της Εθν. Οδού, η προσπέλασις της εγκαταστάσεως θα γίνεται ουχί δι’ απ’ ευθείας συνδέσεως αλλά δια των εγκεκριμένων κόμβων και της παραπλεύρου οδού. 3)Εφ’ όσον δεν υφίσταται η προηγουμένη προϋπόθεσις και είναι δυνατή η εκ του χώρου της εγκαταστάσεως προσπέλασις επαρχιακής Κοινοτικής ή αγροτικής οδού, συμβαλλούσης εις την Εθν. οδόν δι’ εγκεκριμένου κόμβου να γίνεται χρήσις της οδού ταύτης. ς)Μη υφισταμένων των υπ’ αριθ. δ΄ και ε΄ προϋποθέσεων, θα επιτρέπεται η απ’ ευθείας σύνδεσις της εγκαταστάσεως μετά της Εθν. οδού κατά τους τύπους της παρούσης αποφάσεως και τους όρους αυτής. V.ΤΕΧΝΙΚΟΙ ΟΡΟΙ 1.Διαμόρφωσις επί δημοσίου χώρου ζώνης επιβραδύνσεως –επιταχύνσεως εκατέρωθεν του κεντρικού άξονος του σταθμού, πλάτους 3,00μ. και μήκους 120,00μ. τουλάχιστον, πέραν της εισόδου και εξόδου του σταθμού, συμφώνως προς τους εγκεκριμένους τύπους, από απόψεως αποστάσεων, ακτίνων και καμπύλων προσαρμογής. 2.Διαμόρφωσις κεντρικής νησίδος πρασιάς, εκ χλόης ανθέων ή θάμνων ύψους 0,80μ. κατά την διάταξιν των εγκεκριμένων τύπων, ελαχίστων διαστάσεων κατά μήκος μεν του άξονος της οδού 50,00μ., κατά πλάτος δε αναλόγως του εφαρμοζομένου τύπου, τηρουμένης πάντως προκειμένου περί πρατηρίου υγρών καυσίμων υποχρεωτικής κατ’ ελάχιστον όριον αποστάσεως 5,00μ. μεταξύ νησίδος αντλιών καυσίμων και πρασιάς, ήτις απόστασις και θα επικαλύπτεται δι’ οδοστρώματος ομοίου τύπου προς τον των ζωνών επιβραδύνσεως–επιταχύνσεως. 3.Διαμόρφωσις πλευρικών πρασιών και κατά μήκος των ζωνών επιβραδύνσεως – επιταχύνσεως, κατά την διάταξιν των εγκεκριμένων τύπων και ομοίας ως άνω φυτείας. 4.Η προς τον άξονα της οδού κλίσις των αξόνων των προσπελάσεων της εισόδου και εξόδου του σταθμού ορίζεται εις 45 ο  το δε πλάτος των προσπελάσεων τούτων ορίζεται εις 5,00μ. κατ’ ελάχιστον. 5.Η οικοδομική γραμμή των κτιρίων του σταθμού δέον ν’ απέχη του άξονος της οδού 40,00μ. κατ’ ελάχιστον, συμφώνως τω από 23.10.59 Β.Δ/τι. Η απόστασις αύτη αυξάνεται προκειμένου περί σταθμών προς το εσωτερικόν καμπύλων τμημάτων των οδών, ούτως ώστε δια της οικοδομής να μη περιορίζηται τα δια την ασφαλή κυκλοφορίαν των τροχοφόρων αναγκαίον πεδίον ορατότητος, ως τούτο προσδιορίζεται εκ των γεωμετρικών στοιχείων της οδού εις την υπ’ όψει θέσιν. 6.Η νησίς των αντλιών καυσίμων προκειμένου περί πρατηρίων υγρών καυσίμων, δέον ν’ απέχη 31,00μ. από του άξονος της οδού. 7.Καθ’ όλον το μήκος της ζώνης του σταθμού και μέχρι βάθους 30,00μ. από του άξονος της οδού, απαγορεύεται η ανέγερσις παντός περιτοιχίσματος ή φράκτου ως και η φύτευσις, ήτις ήθελεν εμποδίσει την ορατότητα του περιβάλλοντος. 8.Επί οδών διπλής κατευθύνσεως πορείας, μετά ή άνευ διαχωριστικής των δύο κατευθύνσεων νησίδος και μετά περισσοτέρων της μιας λωρίδων κυκλοφορίας ανά κατεύθυνσιν πορείας, ως άξων οδού νοείται – συμφώνως τη υπ’ αριθ. Γ. 40934/16.11.1962 αποφάσει – δι’ εκατέραν κατεύθυνσιν πορείας, το μέσον του πλάτους όπερ καταλαμβάνουσιν αι λωρίδες κυκλοφορίας της κατευθύνσεως ταύτης. 9.Επιβάλλεται η πλήρης σήμανσις της συνδέσεως ως εις τους εγκεκριμένους τύπους προβλέπεται ήτοι: α)Δύο πινακίδες πρατηρίου καυσίμων ή ετέρας επιχειρήσεως εις απόστασιν 200 και 500 μ. δια την πρώτην περίπτωσιν και 500 και 1000 ή 2000μ. δια την δευτέραν. β)Δύο πινακίδες εισόδου και εξόδου του σταθμού. γ)Δύο πινακίδες απαγορεύσεως εισόδου και εξόδου επί των προσπελάσεων εξόδου και εισόδου του σταθμού. δ)Μία πινακίς βραδείας κυκλοφορίας εις την είσοδον αυτού. ε)Δύο πινακίδες απαγορεύσεως σταθμεύσεως επί του μήκους Α-Β της διατάξεως συνδέσεως. ς)Μία πινακίς απαγορευτική στροφής αριστερά δια τα κατ’ αντίθετον κατεύθυνσιν κινούμενα οχήματα. (Αντί της σελ. 262,47) Σελ. 262,47(α) Τεύχος 330-127 Σταθμοί Αυτοκινήτων 21.Ε.θ.5 ζ)Κατάλληλος διαγράμμισις δι’ απαγόρευσιν υπερβάσεως της διαχωριστικής γραμμής των δύο κατευθύνσεων, έμπροσθεν του σταθμού, ίνα μη είναι δυνατή η προσπέλασις του σταθμού υπό των αντιθέτως κινουμένων οχημάτων. 10.Το περιβάλλον του σταθμού, δέον να φωτίζηται απλέτως καθ’ όλην την διάρκειαν της νυκτός. Επιβάλλεται επίσης η εγκατάστασις τηλεφώνου υδρεύσεως και αποχετεύσεως. 11.Ο ιδιοκτήτης του σταθμού αναλαμβάνει την υποχρέωσιν εν περιπτώσει κατασκευής παραπλεύρων της Εθνικής οδών, να υποβάλη προς έγκρισιν σχέδιον αποκαταστάσεως δια της ιδιοκτησίας του και εις βάρος αυτής, της διακοπτομένης λόγω των εγκαταστάσεων του σταθμού, συνεχείας της παραπλεύρου οδού και να περιφράξη τον χώρον του σταθμού προς παρεμπόδισιν εξόδου των οχημάτων εις την Εθν. οδόν δια μέσου του σταθμού. IV.ΟΙΚΟΝΟΜΙΚΟΙ ΟΡΟΙ 1.Η άδεια ιδρύσεως του σταθμού χορηγείται υπό την προϋπόθεσιν ότι ο ενδιαφερόμενος ιδιοκτήτης ήθελε καταβάλει ετήσιον μίσθωμα δια την χρήσιν της καταλαμβανομένης προσωρινώς εκτάσεως εκ της ανηκούσης εις το Δημόσιον, η οποία αναγκαιοί δια την εκμετάλλευσιν και προσπέλασιν της εγκαταστάσεως. Το μίσθωμα καθ’ έκαστον έτος καθορίζεται δια πρακτικού επιτροπής αποτελουμένης εκ του Δ/ντού Τεχνικών Υπηρεσιών, του Οικονομικού εφόρου και του Δ/ντού Γεωργίας του Νομού, εις την περιοχήν του οποίου ανήκει ο σταθμός, υπολογίζεται δε από της ημερομηνίας εκδόσεως της αδείας λειτουργίας και προκαταβάλλεται εντός τριμήνου από της ως άνω ημερομηνίας δια το πρώτον έτος εντός δε του πρώτου ημερολογιακού τριμήνου δια τα επόμενα έτη. Ενστάσεις κατά του πρακτικού της επιτροπής, γίνονται δεκταί εντός δέκα ημερών από της εις τον ενδιαφερόμενον κοινοποιήσεως της αποφάσεως της επιτροπής, επιλύονται δε υπό του οικείου Νομάρχου. Το ούτω καθοριζόμενον ετήσιον μίσθωμα, βεβαιούμενον και εισπραττόμενον κατά τας περί Δημοσίου Λογιστικού διατάξεις, αποδίδεται υπό του Δημοσίου εις το Ταμείον Εθνικής Οδοποιΐας, κατατιθέμενον εις πίστωσιν του παρά τη Τραπέζη της Ελλάδος τηρουμένου λ/σμού του Ταμείου τούτου. Υστέρησις καταβολής του μισθώματος πέραν του τριμήνου εντός του οποίου έδει να καταβληθή, συνεπάγεται άρσιν της χορηγηθείσης αδείας. Σελ. 262,48(α) 330-128 2.Η χορήγησις της αδείας ουδέν δικαίωμα παρέχει τω εγκαθιστώντι τον σταθμόν, να εμποδίση την διαπλάτυνσιν της οδού, οποτεδήποτε ήθελεν αποφασισθή αύτη υπό του Δημοσίου, του εγκαταστήσαντος τον σταθμόν υποχρεωμένου όπως διαθέση εις το Δημόσιον την αναγκαιούσαν έκτασιν δια την ανακατασκευήν των ζωνών επιταχύνσεως κλπ. εις ην περίπτωσιν ήθελε συνεχισθή η εκμετάλλευσις του σταθμού. Εν η περιπτώσει προς τον σκοπόν τούτον απαιτείται κατάληψις ιδιοκτησίας ανηκούσης εις τρίτους, το Δημόσιον θέλει μεριμνήση δια την σχετικήν απαλλοτρίωσιν, αι δε δαπάναι αποζημιώσεως των, ούτω απαλλοτριουμένων ακινήτων βαρύνουσι τον εγκαταστήσαντα τον σταθμόν. 3.Αι εργασία κατασκευής της υποδομής (χωματουργικά και Τεχνικά Έργα) εκτελούνται μερίμνη και δαπάναις του ενδιαφερομένου ιδιοκτήτου συμφώνως προς τας εντολάς της δημοσίας Τεχνικής Υπηρεσίας της εχούσης αρμοδιότητος επί της οδού, προς τας εντολάς δε ταύτας ο ενδιαφερόμενος δέον να συμμορφούται απολύτως. 4.Η κατασκευή της κεντρικής και πλαγίων πρασιών αφορά τον εκγαθιστώντα τον σταθμόν και εκτελείται δαπάναις αυτού. 5.Αι εργασίαι κατασκευής της βάσεως και ασφαλτικής επιστρώσεως των ζωνών, επιταχύνσεως – επιβραδύνσεως βραδείας κυκλοφορίας ερείσματος, πρασιών πλάτους 1,00μ. και σημάνσεως εκτελούνται υπό της αρμοδίας δια τον οδόν Τεχνικής Δημοσίας Υπηρεσίας εις βάρος και δια λογ/σμόν του εγκαθιστώντος τον σταθμόν, όστις και υποχρεούται να εξοφλή αμέσως και άνευ ετέρας διατυπώσεως τους παρά της ως άνω Υπηρεσίας αποστελλομένους αυτώ οικείως εγκεκριμένους λογαριασμούς δαπανών. Προς εξασφάλισιν του Δημοσίου ως προς την συμμόρφωσιν του εγκαθιστώντος τον σταθμόν προς τας ανωτέρω υποχρεώσεις του, κατατίθεται μετά της αιτήσεώς του προς έναρξιν των άνω εργασιών εις την προς τούτο αρμοδίαν Υπηρεσίαν, εγγυητική επιστολή ανεγνωρισμένης Τραπέζης ή γραμμάτιον Ταμείου Παρακαταθηκών και Δανείων δια ποσόν οριζόμενον υπό του Προϊσταμένου της Υπηρεσίας ταύτης ήτις επιστρέφεται μετά την περαίωσιν των έργων και εξόφλησιν των λογαριασμών. Το ποσόν της εγγυήσεως δεν δύναται να είναι κατώτερον των 200.000 δραχμών. 21.Ε.θ.5 Σταθμοί Αυτοκινήτων 6.Αι εν παρ. VII εργασίαι εκτελούνται είτε ως απ’ ευθείας ανατιθέμεναι εις ένα των εν τη περιοχή εργολάβων συντηρήσεως ή ανακαινίσεως η κατασκευής Εθν. επαρχιακών οδών ή κατόπιν δημοπρασίας βάσει μελέτης κατά τας περί εκτελέσεως Δημοσίων Έργων διατάξεις, ή δι’ απ’ ευθείας αναθέσεως εις τινα πτυχιούχον εργολάβον έχοντα τα προς τούτο απαιτούμενα προσόντα, βάσει προσφοράς, ην δι’ εγγράφου δηλώσεώς του ο ιδιοκτήτης του σταθμού αποδέχεται, παραιτούμενος της τυχόν ωφελείας ην θα είχε εκ της κατόπιν δημοπρασίας επιτεύξεως ενδεχομένως καλλιτέρων τιμών. Η σχετική σύμβασις υπογραφομένη μεταξύ εργολάβου και Υπηρεσίας, διέπεται υπό πασών των περί εκτελέσεως Δημ. έργων διατάξεων. Η παρούσα δημοσιευθήτω εις την εφημερίδα της Κυβερνήσεως.

[Source: greek_legal_code_raptarchis | Tokens: 13432]